মেরিলেবোন ক্রিকেট ক্লাব
মেরিলেবোন ক্রিকেট ক্লাব (এমসিসি) টমাস লর্ড কর্তৃক ১৭৮৭ সালে প্রতিষ্ঠিত লন্ডনভিত্তিক ক্রিকেট ক্লাব। এ ক্লাবটি বিশ্বের সর্বাপেক্ষা গুরুত্বপূর্ণ ক্রিকেট ক্লাবরূপে পরিচিত ও বিশ্বের সর্বাপেক্ষা বিশাল ক্রিকেট ব্র্যান্ড। ক্রিকেটের ইতিহাসে এ ক্লাবের ভূমিকা অপরিসীম। প্রতিষ্ঠালগ্ন থেকেই এ ক্লাবটি সর্বাপেক্ষা সক্রিয় ও জনপ্রিয় ক্রিকেট ক্লাবের মর্যাদা পেয়ে আসছে। ক্রিকেটের স্বর্গভূমি নামে পরিচিত লর্ড’স ক্রিকেট গ্রাউন্ডের স্বত্ত্বাধিকারীর ভূমিকায় রয়েছে এমসিসি। এখানে ক্লাবের সদর দফতর অবস্থিত।
আর্নল্ড ফদারগিল
১৮৭৫ সালে সমারসেট কাউন্টি ক্রিকেট ক্লাব প্রতিষ্ঠিত হয়। শুরুরদিকে ক্লাবটি আর্থিক সঙ্কটে ভুগতে থাকে। তাসত্ত্বেও, আর্নল্ড ফদারগিল ও আলফ্রেড ব্রুকসকে ১৮৮০ সালে ক্লাবের প্রথম পেশাদার ক্রিকেটার হিসেবে নিয়োগ দেয়। ঐ বছরের জুলাইয়ে কাউন্টি দলের পক্ষে তিনি তাঁর প্রথম খেলায় অংশ নেন। ওয়েস্টন-সুপার-মেয়ার থেকে আগত ষোলজনের দলের বিপক্ষে খেলে খেলায় তেরো উইকেট পান। ১৮৮০ সালে সমারসেটের পক্ষে নিয়মিতভাবে সকল খেলায় অংশ নেন ও শীর্ষস্থানীয় উইকেট শিকারীতে পরিণত হন। দুইবার মেরিলেবোন ক্রিকেট ক্লাব, হার্টফোর্ডশায়ার, ও লিচেস্টারশায়ারের বিপক্ষে একবার ইনিংসে পাঁচ উইকেট পান তিনি।